open-index/open-wikipedia-markdown huggingface dataset:
Motosaburo Masuyama

(født 3. oktober 1912, død 3. juli 2005) var en japansk statistiker som fremmet idéene til R.A. Fisher. Han utviklet og influerte fagområdene rundt kvalitetskontroll og biometri.

## Biografi
Han ble født i byen Otaru på Hokkaido, og studerte fysikk ved Universitetet i Tokyo. I 1943 tok han sin doktorgrad. Han kalte Fishers tilnærming til statistikken for *the science of inference and planning*. Masuyama arbeidet i flere ulike etater, blant dem Japans meteorologiske institutt, Japans nasjonale institutt for statistisk matematikk og det indiske statistiske institutt og University of North Carolina.

I 1970 ble han medlem av fakultetet for anvendt matematikk ved Universitetet i Tokyo, hvor han satt frem til han pensjonerte seg i 1988. Masuyama forfektet mange radikale syn på bruken av statistikk innenfor humanbiologi.

## Utmerkelser
* Asahi-prisen, 1948
* Deming-prisen, 1951

## Referanser


## Eksterne lenker
* Nekrolog av Manabu Iwasaki, i *Biometric*, Bulletin of the *International Biometric Society* (PDF)
Hammartunnelen

**Hammartunnelen** er en 246 meter lang veitunnel på fylkesvei 62 mellom Sunndalsøra og Øksendal i Møre og Romsdal.

## Se også
*Skahammartunnelen
*Øksendalstunnelen
*Skrøotunnelen
*Veitunneler i Norge

## Referanser
Tom Starke

**Tom Peter Starke** (født 18. mars 1981 i Freital) er en tysk fotballtrener og tidligere fotballspiller. 

Han la egentlig opp etter sesongen 2016/2017, men gjorde comeback etter at Bayern Münchens førstekeeper, Manuel Neuer, ble langtidsskadet. Ha la opp igjen etter sesongen 2017/2018.

Han kom fra TSG 1899 Hoffenheim i 1.Bundesliga i Tyskland.

20 mai 2017 spilte han sin siste kamp for Bayern München mot SC Freiburg.

## Meritter
#### Bayern München
* Bundesliga (2): 2013, 2014
* DFB-Pokal (2): 2013, 2014
* UEFA Champions League (1): 2013
* UEFA Super Cup (1): 2013
* VM for klubblag (1): 2013
* DFL-Supercup (1): 2012

## Referanser


## Eksterne lenker
* 
* Profil på FC Bayern.Telekom.de
Shūichi Katō (litteraturkritiker)

(født 19. september 1919 i Tokyo i Japan, død 5. desember 2008 samme sted) var en japansk litteraturkritiker og kulturhistoriker.

## Biografi
Katō ble født i Tokyo, og utdannet seg som lege ved Universitetet i Tokyo under annen verdenskrig. Han spesialiserte seg innenfor hematologi.

Kort tid efter krigen ble Katō medlem av en japansk-amerikansk forskningsgruppe som skulle vurdere effekten atombombingen hadde på Hiroshima. 

Senere dro han til Paris med et stipend og var tilknyttet Pasteur-instituttet. Efter at han hadde reist hjem igjen til Japan, begynte han å skrive på fulltid. I 1958 deltok han i en konferanse for forfattere fra Asia og Afrika.

Katō snakket fransk, tysk og engelsk, og fikk et godt rykte for å vurdere Japan fra både nasjonale og internasjonale perspektiver. Han foreleste ved Yale University, var professor ved Freie Universität Berlin, University of British Columbia og Sophia-universitetet i Tokyo, samt gjesteprofessor ved Ritsumeikan-universitetet (Fakultetet for internasjonale relasjoner), og kurator ved Kyoto Museum for World Peace. 

Fra 1980 og frem til sin død skrev han en ofte lest spalte i kultursidene til *[[Asahi Shimbun]]*: der diskuterte han samfunnsspørsmål, kultur og internasjonale relasjoner fra et litterært og venstreorientert synspunkt.

I 2004 dannet han sammen med filosofen Shunsuke Tsurumi og forfatteren Kenzaburō Ōe en gruppe for å støtte opp om den krigsfornektende artikkel nr. 9 i Japans grunnlov.

Hans private boksamling, bestående av cirka 20 000 bøker og upubliserte materialer ble donert av familien til Ritsumeikan-universitetets bibliotek i 2011.

Han var gift med Midori Yajima, en litterær oversetter.

## Priser
* Officier des Arts et des Lettres, 1994
* Osaragi-Jirō-prisen, 1980
* Asahi-prisen, 1993
* Æreslegionen, 2000
* 
## Bibliografi (utvalg)
* *Form, Style, Tradition: Reflections on Japanese Art and Society*, Berkeley, University of California Press (1971)
* *A History of Japanese Literature: From the Manyoshu to Modern Times*, Tokyo, Kodansha International (1979)
* *A Sheep's Song: A Writer's Reminiscences of Japan and the World*, Berkeley og Los Angeles: University of California Press (1999)
* *The Japan-China phenomenon: Conflict or compatibility?*, Kodansha America (1974)
* *Six Lives/Six Deaths: Portraits from Modern Japan*, sammen med Robert Jay Lifton og Michael R. Reich, Yale University Press, New Haven (1979)
## Litteratur
* «Kato Shuichi erhält Ehrendoktorwürde der Freien Universität », Freie Universität Berlin, 11. oktober 2011 (avlest 7. juli 2012).
* Nussbaum, Louis-Frédéric og Käthe Roth, red. «Katō Shūichi». I: *Japan encyclopedia*. Cambridge: Harvard UP, s. 492.

## Referanser
Gustav Adolf stavkirke

**Gustav Adolf stavkirke** (tysk *Gustav-Adolf-Stabkirche*) er en stavkirke som står i Hahnenklee, i regionen Harz, Tyskland.

Kirken er en kopi av Borgund stavkirke i Norge tilpasset for å fylle sin rolle som Hahnenklee luthersk sognekirke. Byggingen begynte i 1907, og kirken åpnet sine dører for bruk 28. juni 1908.

## Referanser


## Eksterne lenker
* Official website (tysk)
Annæus Schjødt d.e.

**Annæus Schjødt d.e.** (1888–1972) var en norsk advokat og motstandsmann under krigen. 

Han ble høyesterettsadvokat i 1917. 

## Familie
Han var sønn av juristen og politikeren Annæus Johannes Schjødt og Laura Rømcke. Begge foreldrene var kjente kvinnesaksforkjempere; moren var en av de seks unge kvinnene som stiftet Diskusjonsforeningen Skuld, og begge foreldrene var medstiftere og styremedlemmer i Norsk Kvinnesaksforening. Som sine foreldre ble også Annæus Schjødt d.e. NKF-medlem og stod i 1936 som undertegner av et støtteopprop for foreningen.

I 1914 giftet han seg med Hedevig Petersen (1892-1966). Hun var datter av Johan Fredrik Petersen (1865–1901), som var plantasjeeier på Sumatra, og Miriam Maxwell. 

Ekteparets sønn Annæus Schjødt d.y. (1920–2014) ble også jurist, og var jagerflyger under 2. verdenskrig. Etter krigen ble også han høyesterettsadvokat.

## 2. verdenskrig
Annæus Schjødt d.e. reiste ut av landet våren 1942, og ble av Quisling-regjeringen fratatt sitt statsborgerskap og sin formue.
Også hans kone Hedvig som hadde vært med på å gi ut illegale aviser. Hun var også aktiv i motstandsgruppen 2A og hadde forbindelser til Osvaldgruppen. 

Mens han var i landflyktighet var han fra 1942 til 1943 sjef for flyktningekontoret til den norske eksilregjeringens legasjon i Stockholm. I årene 1943-1945 var han sjef for Norsk Luftfartsstyre i London.

## Aktor i rettssaken mot Quisling
I landssvikoppgjøret etter 2. verdenskrig ble han oppnevnt som aktor i lagmannsrettssaken mot Vidkun Quisling. Rettssaken mot Quisling ble gjennomført i perioden august–september 1945.  Annæus Schjødt d.e. var også aktor i sakene mot flere av Quislings ministre.

## Referanser
Våtmarkstilknyttede fuglearter

**Våtmarkstilknyttede fuglearter** er en økologisk gruppe som består av fugler som tilbringer mesteparten av tiden i våtmarksområder tilknyttet kyststrøk, innsjøer, elver og elvemunninger. Dette er arter som flyter lett i vannet og er dyktige svømmere. Flere av artene er dessuten dyktige flygere. Fuglene beiter typisk på våtmark og grunner, i overflaten eller like under.

Til gruppen inngår arter som sangsvane, knoppsvane, grågås, kortnebbgås, ringgås, hvitkinngås, gravand, stokkand og brunnakke. Flere av artene kan også grupperes som kystbundne overflatebeitende sjøfugler, for eksempel grågås, kortnebbgås, ringgås, hvitkinngås, gravand og stokkand.

## Se også
* Sjøfugler
Den kurrhinske rikskrets

**Den kurrhinske rikskrets** (tysk: *Kurrheinische Reichskreis*) var en av ti rikskretser. Den ble dannet av keiser Maximilian I i forbindelse med riksreformen i Det tysk-romerske rike. Kretsen ble opprettet i 1512 som et virkemiddel for å motvirke en oppsplitting av riket.

Denne rikskretsen var en av de mest uregelmessige og rotete rent geografisk. Den omfattet  områder på begge sider av Rhinen, nemlig erkestiftet Mainz, byen Erfurt med omgivelser, samt Eichsfeld, erkestiftene Trier og Köln, Rheinpfalz med mere.

Den opphørte *de facto* i 1801.

## Litteratur
* Winfried Dotzauer: *Die deutschen Reichskreise in der Verfassung des alten Reiches und ihr Eigenleben. 1500–1806*. Wissenschaftliche Buchgesellschaft, Darmstadt 1989, ISBN 3-534-04139-9, S. 285ff.
* Winfried Dotzauer: *Die deutschen Reichskreise (1383–1806): Geschichte und Aktenedition.* Stuttgart 1998 (Teildigitalisat)
* Michael Müller: *Die Entwicklung des Kurrheinischen Kreises in seiner Verbindung mit dem oberrheinischen Kreis im 18. Jahrhundert.* Lang, Frankfurt am Main 2008, ISBN 978-3-631-58222-0
* Peter Claus Hartmann: *Regionen in der frühen Neuzeit: Der Kurrheinische und der Oberrheinische Reichskreis.* In. Michael Matheus (Hrsg.): *Regionen und Föderalismus. 50 Jahre Rheinland-Pfalz.* Stuttgart 1997, S. 31–48.

## Referanser
Malinche

**Malinche** (født 1496 eller 1505, død 1529), også kjent som **Malintzin**, **Malinalli** eller **Doña Marina**, var en aztekisk kvinne som hjalp Hernán Cortés som tolk under den spanske erobringen av Aztekerriket 1519.

Hun var som ung blitt solgt som slave til mayaene i Tabasco på grunn av intriger blant den aztekiske adelen. Da den spanske ekspedisjonen ankom Tabasco i 1519, utløste det en væpnet konflikt mellom de lokale mayaene og spanjolene. Kamphandlingene førte til at mayaene ba om fred, og under fredsforhandlingene overbragte mayaene spanjolene 20 unge kvinner som tegn på vennskap. Blant kvinnene var Malinche. På grunn av sin bakgrunn snakket hun både maya og nahuatl, aztekernes språk. I Hernán Cortés sitt mannskap befant det seg en mann ved navn Aguilar som hadde vært fange hos mayaene i 8 år på Yucatanhalvøya etter et forlis. Hernán Cortés fikk kjøpt ham fri ved sin ankomst dit. Aguilar snakket maya, og ble satt til å lære Malinche spansk. Malinche var en lærevillig elev. Etter kort tid snakket hun godt spansk, og under invasjonen av Aztekerriket var hun sammen med Aguilar alltid ved Cortés sin side og oversatte det som ble sagt mellom språkene, fra spansk til aztekisk og fra aztekisk til spansk, med støtte fra Aguilar. Hun forklarte også Cortés hvordan aztekerne tenkte, og sørget for at budskapet Cortés ønsket å få fram ble formidlet slik at det fikk den ønskede virkning. Det var klart at Malinche identifiserte seg mer med spanjolene enn med aztekerne. Man antar at den traumatiske hendelsen med at hun ble solgt som slave til mayaene av sine egne noen år tidligere muligens skapte en avstand til sitt eget folk. Hun fikk stor betydning for spanjolenes raske og effektive erobring av Aztekerriket, ettersom Cortés hele tiden gjennom Malinche var oppdatert om aztekernes tanker og hensikter, mens aztekerne selv kunne holdes i mørke.

Malinche ble æret av den spanske erobringsmakten og fikk tittelen Doña Marina, og ble også beundret og vist ærefrykt av den indianske befolkning. I mange år var hun Hernán Cortés sin elskerinne, og fødte ham en sønn som fikk høy status i Mexico by. Doña Marina selv døde tidlig av sykdom, på samme måte som over 85 % av befolkningen, som følge av de nye sykdommene europeerne bragte med seg.

I dagens Mexico blir Malinche sett på som en forræder mot sitt eget folk, og har mistet den heltestatus hun hadde til langt ut på 1800-tallet. I dag er en stor majoritet av befolkningen mestiser, og de identifiserer seg med de stolte aztekerne. Med innføring av demokrati er det ikke lenger den spanske overklassen som har definisjonsmakten, men mestisene.

## Referanser
BMC Trading

**BMC Trading AG** er en sveitsisk sykkelprodusent grunnlagt i 1986. BMC produserer landeveissykler og terrengsykler primært for salg i USA, Vest-Europa, Syd-Afrika, Australia, Øst-Asia og De forente arabiske emirater.

BMC ble grunnlagt av amerikaneren Bob Bigelow som en montør og grossist for Raleigh Bicycle Company. Etter å ha mistet distribusjonslisensen begynte Bigelow å bygge sykler under et nytt BMC-merke, men det fortsatte å være et nisjemerke. I 2001 endret selskapet strategi og investerte mer i utvikling og design.

## Eksterne lenker
*
Sommarhusstrand

**Sommarhusstrand** er et sted som ligger på nordsiden av Austvågøy i Hadsel kommune, ytterst i Morfjorden. 

Fv 888 går gjennom Sommarhusstrand. Bebyggelse langs ved veien. Mange småbruk i drift til 1970.

Kulturminne - dyrkingsspor fra romertiden. Utøvende kunstner.
Liste over kulturminner i Søndre Land

**Liste over kulturminner i Søndre Land** er en oversikt over fredede og/eller bevaringsverdige bygninger og elementer i Søndre Land. Data er hentet fra Riksantikvarens liste over kulturminner.

ID-nummer består av et lenket tall som går direkte til det aktuelle kulturminnet i Kulturminnesøk. 

|}

## Kilder
* Lista er basert på Riksantikvarens liste over kulturminner, klikkbar lenke til hvert enkelt kulturminne finnes i første kolonne i tabellen.

## Eksterne lenker
* 
* Kulturminnesøk hos Riksantikvaren
Lepsøyrevet

**Lepsøyrevet** er en leire- og sandbanke på kysten av Sunnmøre, som ligger mellom Gamlemshaugen og Lepsøya i  Haram kommune. Den er ca 2,2&nbsp;km bred og 1,8&nbsp;km lang og med en dybde på ca 3 m bortsett fra selve Lepsøyrenna som er ca 11 m dyp.

Revet har vært åsted for mange forlis og kollisjoner i dårlig sikt, og et fyrskip (landets første) ble oppankret der i 1856. Det første skipet havarerte etter ett år og ble erstattet. Lepsøyrevet fyr ble etablert i 1879, og er landfast med Gamlemshaugen. Tidevannsstrømmen kan være sterk over revet.

## Lepsøyrenna
Denne oppmudra renna i form av en undervannskanal på 1,8&nbsp;km og 100 meters bredde og 11,3 m dybde vil gjøre det mulig for alle fartøyer med en maksdypgang på 11 m eller mindre å krysse revet. Fire par nye sjømerker i betong, med en sokkel på 100 kvm og en høyde på ca 24 meter og vekt på 430 tonn er bli satt ut for å markere renna. 570000 kmb morenemasse ble tatt opp i forbindelse med denne utvidelsen. Den tyske okkupasjonsmakten utdypa også renna for å kunne ta større skip på slutten av  andre verdenskrig.

Fordypningen i Lepsøyrevet ble i 2011 mudret ned til 11,3 meter under laveste lavvann og utvidet til 100 meter. Over renna blir det oppført en bro på oppdrag fra Møre og Romsdal fylkeskommune. Broen ble koblet sammen i september 2020 og deretter ventes 2 år med arbeid før den er klar til bruk.

## Samferdsel
Revet og leia blir trafikkert daglig av ferje mellom Haramsøya, Lepsøya og Skjelten samt hurtigbåt Ålesund - Valderøy - Store Kalvøy - Hamnsund - Nordøyane og Hurtigruten på nord og sørgående rute. Nordøyvegen vil krysse revet med en bro, den 800 meter lange Lepsøybrua, på minimum 100 m seilingsåpning og fri seilingshøyde på 41 meter.

### Skipsulykker
Ett russisk skip kolliderte her i oktober 1913, 3-4 av de omkomne russerne er begravet på Hildre kirkegård.

Et større mudringsarbeide foregikk i 2012 for å gjøre Lepsøyrenna over revet dypere, en strekning på 1,8 kilometer ble utdypes ned til 11 meter. Samtidig ble nye, faste sjømerker med ledelys satt ut. Dette arbeidet vil være ferdig i september 2012.

Hurtigruteskipet MS Kong Harald berørte bunnen under en nippflo i påsken 2010.

## Geologi
Revet en leire- og sandbanke avsatt som en undersjøisk endemorene av en isbre i nord-sørgående retning i Harøyfjorden.

## Miljø
Lepsøyrevet er en viktig lokalitet for vadefugler, og Løvsøyrevet fuglefredningsområde ble opprettet her i 1988.

## 2. verdenskrig
Under Operasjon Offspring i august 1944 ble det tyske mudderapparatet Geheimrat Behrent angrepet under mudring av Lepsøyrenna.

Skipet DS «Eira» (1896) ble angrepet av britiske fly ved Lepsøyrevet den 24. oktober 1944 Operasjon Hardy, 13 mennesker ble drept.

## Referanser
DNT Indre Østfold

**DNT Indre Østfold** er en medlemsforening tilhørende Den Norske Turistforening. Den dekker fire kommuner i Østfold: Indre Østfold, Skiptvet, Rakkestad og Marker samt delvis Aurskog-Høland i Akershus.

Laget ble stiftet 16. februar 2005 som *Smaalenene Turistforening*. Foreningen skiftet navn til *DNT Indre Østfold* i 2007, motivert av at Smaalenene både betegner hele Østfold og ble opplevd som et noe ukjent stedsnavn.

Antall medlemmer pr. 31.12.2011 er 1302. Laget arrangerer medlemsturer i nærområdet i indre Østfold, men også i den norske fjellheimen, og i Alpene.

Foreløpig har DNT IØ to hytter - det gamle brannvakttårnet på Haukenesfjellet i Rømskog og Ertevannshytta i Trømborgfjella i Eidsberg.

## Referanser


## Eksterne lenker
* DNT Indre Østfold
Hans Ueberschaar

**Johannes Hans Ueberschaar** (født 4. mars 1885 i Meißen, død 21. januar 1965 i Kobe) var en tysk japanolog, og den første tyske professor for japanologi ved Universitetet i Leipzig.

## Biografi
Sine studier av historie og østasiatiske sprog avsluttet Ueberschaar i 1913, da han tok en filosofisk doktorgrad i japansk statsrett ved Universitetet i Leipzig med avhandlingen *Die staatsrechtliche Stellung des Kaisers in Japan. Staatsrechtlich-historische Skizze*. Fra 1911 til 1914 underviste han som tysk lektor ved Universitetet i Osaka. Under første verdenskrig tjenestegjorde han som tolk i kommunikasjonsavdelingen i Kiautschous, et område som Tyskland den gang forpaktet av Kina. Han ble omsider tilfangetatt av japanske styrker og satt i krigsfangenskap.

Fra 1925 til 1932 underviste han som amanuensis ved det keiserlige Universität Kyoto. Den 1. april 1932 han i Leipzig utnevnt til førsteamanuensis for «Sprache und Kultur des modernen Japan» og fikk ansvaret for Japan-instituttet, som ble grunnlagt året efter. Etableringen av Japan-instituttet ved Universitetet i Leipzig ble muliggjort med finansielle bidrag fra en stiftelse eid av den japanske mediamogulen Motoyama Hikoichi (1853–1932). Grunnen til at avgjørelsen falt på Leipzig, kan sees i sammenheng med Ueberschaars langvarige virksomhet i Japan.

I oktober 1932 ble han medlem av NSDAP. 

I april 1937 måtte han grunnet en anklage om homofili fratre sin stilling. Kort efter dette reiste han tilbake til Japan. Til tross for sin senere rehabilitering dro han aldri tilbake til Tyskland.

## Bibliografi
* *Die Eigenart der Völker*, Leipzig 1923
* *Die deutsch-japanischen Kulturbeziehungen der jüngsten Vergangenheit und Gegenwart*, Deutsche Akademie München 1937

## Referanser


## Eksterne lenker
* 
* 
* «Das Japan-Institut 1933–1945», nettstedet til det østasiatiske instituttet ved Universitetet i Leipzig
Mitt liv

**«Mitt liv»** er en norsk popsang som vant Melodi Grand Prix 1987, og som var Norges bidrag i Eurovision Song Contest samme år. Sangen er komponert av Rolf Løvland, og han skrev teksten sammen med Hanne Krogh. Sangen ble framført på norsk av Kate Gulbrandsen i den norske og internasjonale finalen.

## Melodi Grand Prix
NRK inviterte Rolf Løvland til å levere et bidrag til Melodi Grand Prix 1987, og han skrev «Mitt liv» sammen med Hanne Krogh. Sangen var den sjette ut på scenen i Chateau Neuf i Oslo lørdag 28. februar 1987. Etter at de sju distriktjuryene hadde stemt, vant sangen den norske finalen med 60 poeng.

## Eurovision Song Contest
Sangen var det første bidraget ut på scenen i Brussel om kvelden 9. mai 1987, før Israels Lazy Bums med «Shir habatlanim». Da avstemningen var ferdig, hadde den fått 65 poeng og ble nummer 9 av 22 deltakere.

**Poeng**

Oversikt over poeng til «Mitt liv» i Eurovision Song Contest 1987:

Før musepekeren over flagget for å se navnet på landet. Land som ikke ga poeng til Norge, er ikke med i oversikten.

## Om sangen
«Mitt liv» er en popsang der *jeg*-personen synger om sine følelser om livet. Hun synger at hun trenger å ta ansvar for det, selv om hun synes å være nølende med å gjøre det.

Kate Gulbrandsen spilte inn «Mitt liv» under artistnavnet *Kate*. Den ble utgitt på singelen Mariann MSN&nbsp;142. «Mitt liv» var opprinnelig skrevet med engelsk tekst av Helen Hampton. Den engelske tittelen var «The Woman and the Girl in Me». Denne var med på debutplata til Gulbrandsen, ''The Beauty and the Beat''.

## Referanser
Heidi Sandstø

**Heidi Rosasen Sandstø** (født 6. juli 1983) er en norsk fysioterapeut og terrengsyklist innen grenen rundbane, som representerer Follo Sykkelklubb.

Hun signerte for Team United Bakeries i 2011.

Sandstø ble norgesmester i rundbane under norgesmesterskapet i terrengsykling i 2012. 

## Meritter

;2012
: Norgesmester rundbane

## Referanser


## Eksterne lenker
* 
* 
*
Mottakelseskjole

**Mottakelseskjole** er en brudekjole som brukes på bryllupsmottakelsen/bryllupsfesten. 

En mottakelseskjole er ofte lettere enn en vanlig brudekjole. Kjolen skal gjøre det enklere for bruden å bevege seg og delta på bryllupsfesten. Mange velger en knelang brudekjole som mottakelseskjole. 

Man ser gjerne mottakelseskjoler i bryllup der bruden har en brudekjole med slep, eller en stor kjole som kan bli varm å ha på seg utover kvelden. 

Kjente personer som har valgt en egen mottakelseskjole er britiske Catherine Middleton i sitt bryllup med prins William den 29. april 2011 der hun på dagen bar den offisielle brudekjolen med blonder og slep, men til mottagelsen valgte en enklere stroppeløs kjole fra samme designer. 

Mottakelseskjolen blir ikke regnet som den offisielle brudekjolen og man bytter gjerne ikke til mottakelseskjolen før de offisielle bryllupsbildene er tatt og bryllupsmiddagen er over.
Spjodevatnet

**Spjodevatnet** er en innsjø på grensa mellom Sokndal og Eigersund kommuner i Rogaland. Vatnet er regulert som magasin for kraftproduksjon, med konsesjoner av 23. oktober 1953 og 23. mai 1957. Vannet føres mot nordvest til Kydlandsvatnet i stedet for det naturlige avløpet mot sørvest til Åvendalsvatnet. Det er ikke stilt krav til minstevannsføring i det naturlige avløpet, og dette er vurdert som risiko for vannforekomsten.

## Referanser
Millenarisme

**Millenarisme** er forestillingen om en framtidig og total transformasjon av verden, hvor forestillingen bæres av tilhengere av religiøse, politiske eller sosiale bevegelser; som regel dreier det seg om religiøse forestillinger om verdens undergang, en ny tids komme, og en snarlig utfrielse fra denne verdenen. Normalt oppfattes den kommende verden som ensidig positiv, mens den nåværende verden er ensidig negativ hos majoriteten av millennistiske grupper. Forestillingen kan komme fra for eksempel åpenbaringer eller fra tolkninger av hellige bøker, og forandringene kan oppfattes som negative eller positive. Millenialisme er en særlig utbredt form for millenarisme, som er basert på forestillingen om tusenårssykluser, en forestilling som primært er utbredt innenfor kristendommen.

Ordet *millenarisme* er satt sammen av den latinske betegnelsen *millennium*, som består av leddene *mille* (tusen) og *annus* (år), det vil si tusenår, eller årtusen. Uttrykket stammer fra ideer fra middelalderen om verdens undergang i år 1000 e.Kr., en forventning basert på en tolkning av Johannes' åpenbaring, kapittel 20. I nyere tid  har også begrepet blitt brukt om grupper som ikke tilhører den kristne tradisjon, og om forestillinger som ikke inkluderer tusenårssykluser.

## Referanser


## Litteratur
* Norman Cohn, *The Pursuit of the Millennium: Revolutionary Millenarians and Mystical Anarchists of the Middle Ages*, (New York: Oxford University Press, [1957] 1970). (revideret og udvidet 1990) ISBN 0-19-500456-6
* Jeffrey Kaplan, *Radical Religion in America: Millenarian Movements from the Far Right to the Children of Noah* (Syracuse, NY: Syracuse University Press, 1997). ISBN 0-8156-2687-8 ISBN 0-8156-0396-7
* Margit Warburg; Religionssociologi, i Rothstein (ed.); Humanistisk religionsforskning, 1997 ISBN 87-568-1393-7
* Kenelm Burridge, "New Heaven, New Earth: A Study of Millenarian Activities" (Basil Blackwell. Original printing 1969, three reprints 1972, 1980, 1986)ISBN 0-631-11950-7 pb.
All Pakistan Muslim League

**All Pakistan Muslim League** (forkortet APML) (Urdu: آل پاکستان مسلم لیگ) grunnlagt i Karachi, Pakistan i 2010, er et politisk parti i Pakistan grunnlagt av Pakistans tidligere president Pervez Musharraf. Partiet registrerte seg ved valg kommisjonen under navnet Barrister Saif Ali Khan og Major General (R) Rashid Qureshi i alle provinsene i landet.  

## Historie
Partiet ble oppkalt etter det historiske politiske partiet av muslimer i India kalt All India Muslim League, som har blitt kreditert med at de var dem som fikk Pakistan uavhengig av det Britiske India. 

## Lansering
Den formelle annonseringen av partiet ble gjort den 14. august 2010 av Pervez Musharraf fra Storbritannia, og den offisielle lanseringen fant sted den 1. oktober 2010. 

## Parti arbeid
Dr Amjad tidligere Justisminister, og Shoukat Goraya (Sargodha) er de mest sentrale aktivistene i partiet. Shoukat Goraya, med Dr. Amjad i spissen, prøver å etablere APML på et grasrot nivå.

## Medlemmer
*Gen (R) Pervez Musharraf, President 
*Mr. Ahmed Raza Khan Qasuri, Senior Vise President
*Dr. Muhammad Amjad, Senior Vise President 
*Major Gen (R) Rashid Qureshi, Vise President
*Barrister Mohammad Ali Saif, General Sekretær
*Mian Zahid Sarfaz, Sjef organiserer og President for Provinsen Punjab. 
*Amir Muqam
*Mohammad Asif Shahzad Senior Vise President og Politisk rådgiver til Quaid Pervez Musharraf 
*Shahzada Fahad Haroon Khan leder for ungdomspartiet Hazara Islamabad Raqalpindi 
*Zeeshan Chaudhry President for Ungdomspartiet APML
*Mian Umar Hayat Senior Vise President for Ungdomspartiet 
*Sahibzada Ahmad Raza Khan Kasuri
*Javed Badar (Infomrasjons Sektrætær Punjab
*Syed Pervez Ali Shah, Sjef orginaserer Sindh
*Ali Hassan Hikro
*Sher Murad Khan Haidery
*Yawar Raza Chawla
*Zulfiqar Ali Butt
*Chaudhry Asharaf
*Col Sher Ali Baaz Middeløsten korrospodent 
*Zahaib Nabeel Abu Dhabi Korrospodent 
*Zulqurnein Ahmed Bhatti (President APML Gujarkhan Town

## Referanser


## Eksterne lenker
*
Rastrelliger

* *Rastrelliger brachysoma*
* *Rastrelliger faughni*
* indisk makrell (*R.&nbsp;kanagurta*) 

***Rastrelliger*** er en slekt av makreller.

Kroppen er langstrakt og litt flattrykt fra sidene. Øynene har øyelokk og ryggfinnene sitter langt fra hverandre. Første ryggfinne har 8&ndash;11 piggstråler og andre ryggfinne 12 bløtstråler. Det er fem småfinner på ryggsiden og fem småfinner på buksiden. Det er to små langsgående kjøler ved basis av halefinnen, men ingen stor kjøl midt på sporden.

Skjellene bak hodet og rundt ryggfinnene er større enn på resten av kroppen, men det er ikke noe velutviklet panser. Ryggen er blågrønn med to rader av svarte flekker ved basis av ryggfinnene. Det er aldri vertikale striper som hos den nærstående slekten *[[Scomber]]*. Alle artene har svømmeblære. Maksimal lengde er rundt 35&nbsp;cm. 

Alle artene er stimfisker som svømmer pelagisk i tropiske kystfarvann. Temperaturen på overflatevannet bør være minst 17&nbsp;°C. Unge fisker tar planteplankton og små typer dyreplankton, mens de voksne tar større plankton som reke- og fiskelarver.

Indisk makrell (*R. kanagurta*) har den største utbredelsen og finnes fra Sør-Afrika, Seychellene og Rødehavet østover forbi Indonesia og Nord-Australia til Melanesia, Mikronesia, Samoa, Kina og Ryukyuøyene. Denne arten har også trengt inn i det østre Middelhavet gjennom Suezkanalen. De andre to artene har en mer begrenset utbredelse i de sørøstasiatiske havområdene der alle tre artene lever side om side. 

Det fiskes mye etter *Rastrelliger*, spesielt i Indonesia, Thailand, India, Malaysia og Filippinene. I Thailand kalles denne fisken *pla thu*, og den selges på markedene med hodet knekket nedover.

## Litteratur
* 

## Eksterne lenker
*
Polen rundt 2012

**Polen rundt 2012** er den 69. utgaven av sykkelrittet Polen rundt og arrangeres fra 10. til 16. juli 2012. 

I tillegg til de 18 ProTeams, har syv lag fått wildcard: Argos-Shimano, Caja Rural, Colnago-CSF Bardiani, Farnese Vini Selle Italia, Team Type 1-Sanofi, Utensilnord-Named og Team Poland BGŻ.  Moreno Moser vant rittet sammenlagt og tok to etappeseire. 
    
## Etapper
### Tirsdag 10. juli - 1. etappe
Karpacz - Jelenia Góra, 179,5 km

### Onsdag 11. juli - 2. etappe
Wałbrzych - Opole, 239,4 km

### Torsdag 12. juli - 3. etappe
Kędzierzyn-Koźle - Cieszyn, 201,7 km

### Fredag 13. juli - 4. etappe
Będzin - Katowice, 127,8 km

### Lørdag 14. juli - 5. etappe
Rabka-Zdrój - Zakopane, 163,1 km

### Søndag 15. juli - 6. etappe
Terma Bukowina – Bukowina Tatrzańska, 191,8 km

### Mandag 16. juli - 7. etappe
Kraków - Kraków, 131,4 km

## Stillingen underveis

## Resultater
### Sammenlagt

### Klatrekonkurransen

### Sprintkonkurransen

### Poengkonkurransen

## Eksterne lenker
*
Storegga

**Storegga** er den delen av fiskebanken Egga som ligger utenfor Møre og Romsdal. Et rikt fiskeri med line og garn foregår her. Storegga betyr stor kant. 

## Storeggaraset

For om lag 8150 år siden gikk et av verdens største kjente undervannsskred her. Dette skapte et enormt søkk i kontinentalskråningen, og en høy brattkant i bakkanten av skredet.

## Referanser
Skulestadhavet

**Skulstadhavet** er en brakkvannspoll som ligger innerst i Samfjorden i Haram kommune i Møre og Romsdal. På vestsiden av Skulstadhavet ligger bygda Skulstad. Målte saltmengder i 2018 viser at overflatevannet har et saltinnhold som overflatevannet ved Brattvåg fergekai ( Brix 3;5 ) ved  bunnen (30 m) er saltinnholdet litt høyere  (Brix 4,5 )  ikke brakkvann.

Fiskearter; Torsk, hyse, sei, lyr, flyndre, kveite, steinbit, bleike, ål,  osv Innhavet har en egen sildestamme.

ca. 1930 ble det dyrket ørsters her.

## Referanser
Arna Meisfjord

**Arna Meisfjord** (født 12. juli 1947) er en norsk lærer og politiker. Hun var rektor for Høgskolen i Nesna fra 1996 til 2003, der hun har vært høgskolelektor siden 1986. Hun ble i 1987 valgt til nestleder i Rød Valgallianse og har representert partiet i fylkestinget i Nordland og kommunestyret i Leirfjord. Hun var landsstyremedlem i Norsk Lærerlag fra 1989 til 1996. Hun fikk Nordland fylkes likestillingspris i 1987. Hun er også styremedlem i Kvinneuniversitetet i Norden. Hun ble cand.polit. i pedagogikk ved Universitetet i Trondheim i 1985, med hovedoppgaven *Likestillingsarbeid i grunnskolen*. Som rektor ved Høgskolen i Nesna fikk hun gjennomslag for at Stortinget bevilget 150 millioner til et nybygg ved høyskolen.

Meisfjord er mor til SV-politikeren Marius Meisfjord Jøsevold.

## Referanser


## Kilder
* «Arna Meisfjord runder 65 år», *Klassekampen* 6. juli 2012
Emblemsfjellet

**Emblemsfjellet** er et turterreng på Uksenøya i Ålesund. Det går skiheis fra Spjelkavik opp til Blindheimsfjelletog sti derifra bort til Spjelkavikfjellet og Emblemsfjellet. Det går også bilvei opp fra Emblem. Høgnosa er markert på kart fra 1700 tallet. På Rambjøra vises kalkåren som strekker til øya Humla godt. Ursfjellet (561 moh.) og Meraftafjellet (576 moh.) er de høyeste toppene på Uksenøya.

## Eksterne lenker
*
Tennisbane

En **tennisbane** er en plass for å spille tennis. Den består av en rektangulær overflate med et lavt nett strukket over midten. Banelengden er 23,77 meter og banebredden enten 8,23 eller 10,97 meter avhengig av spillevariant. Banedekket er gress, grus, gummiasfalt eller kunststoff.

Nettet deler banen i to like deler og er 91,4 centimeter høyt på midten. Hver banehalvdel er delt i tre felter, hvor de to nærmest nettet er serveruter hvor den første ballen i en ballveksling havner. Serven sender første ball. Hvilken rute serveren havner i avhenger av hvilken side serven kommer fra, og poengstillingen.

Den bakerste tverrlinjen, grunnlinjen, er opptil 10&nbsp;cm bred, de andre linjene opptil 5&nbsp;cm brede.

Tennisbaner anlegges helst orientert om nord/syd-aksen for å unngå at spillerne sjeneres av sol.
Biedermeier

**Biedermeier** er en opprinnelig tysk betegnelse på jevn, borgerlig seinempire, en stilart i europeisk kunst- og designhistorie fra cirka 1820 til 1840. I Tyskland brukes imidlertid Biedermeier om et helt tidsrom i Det tyske forbund, fra Wienerkongressen i 1815, en fredskongress som skulle regulere Europas politiske forhold etter Napoleonskrigene, til revolusjonen i Tyskland i 1848. Stilen henter sitt navn fra et tysk vittighetsblad der to besteborgerlige karakterer het Biedermann og Bummelmaier.

## Bildeeksempler

File:Zimmerbild 82.jpg|«Værelsesbilde» (*Zimmerbild*) av enkelt, men elegant biedermeier-interiør fra hjem i Wien i Østerrike 1820
Image:Zimmerbild 83.jpg|«Værelsesbilde» av et biedermeier-interiør i Berlin 1825: vegg-til-vegg-tepper, sammenhengende draperier rundt vindu og speil, og innrammet grafikk i en behersket klassisistisk stil.
File:Zimmerbild 96.jpg|«Værelsesbilde» av Eduard Gaertner (1849): Biedermeier-interiør i et borgerlig hjem i Berlin

File:Biedermeier Mode 1.jpg|Postkortmotiv med drakter i biedermeier-mote. Mannen har myk lue og slåbrokliknende frakk for innebruk, kvinnene blant annet krinoliner og snøreliv.
File:Ferdinand Georg Waldmüller 002.jpg|«Corpus Christi-morgen» (*Am Fronleichnamsmorgen*) av Ferdinand Georg Waldmüller (1857) er et eksempel på biedermeier-maleri som formidler harmoni, tro og tradisjon.
File:Carl Spitzweg 036.jpg|«Søndagsturen» (*Der Sonntagsspaziergang*, 1841) av Carl Spitzweg, en typisk representant for biedermeier-perioden.


## Se også
* Empire
* Historisisme

## Referanser

## Eksterne lenker
*
Sugar Shack

**«Sugar Shack»** er en amerikansk sang, skrevet i 1962 av Keith McCormack og Jimmy Torres. Torres gav sine sangrettigheter til tanten Fay Voss som fødselsdagsgave.

Sangen ble spilt inn i 1963 av Jimmy Gilmer & the Fireballs i Norman Petty Studios i Clovis, New Mexico. Den uvanlige og særegne orgeldelen ble spilt på et Hammond Solovox. 

## Svensk versjon
Den svenske tittelen er «Vårat fik»

### Innspilling
*Lille Gerhard, Sven-Olof Walldoffs orkester. Utgitt på EP-platen Swe-Disc SWEP&nbsp;106 i 1963.

## Listeplasseringer
«Sugar Shack» lå på førsteplassen både på Billboard Hot 100-listen (hvor den tilbrakte fem uker fra 12. oktober til 9. november 1963)  og på Cashbox-listen (hvor den tilbrakte tre uker fra 19. oktober til 2. november 1963). 

«Sugar Shack» har også den utmerkelsen av å være den siste singlen til å ligge på førsteplassen på Billboards R&B-liste, fordi magasinet Billboard ikke publisert noen R&B-liste i fjorden måneder i perioden fra slutten av november 1963 til slutten av januar 1965.

29. november 1963 ble sangen tildelt RIAA-sertifisering for å ha solgt i mer enn én million eksemplarer, noe som gav gullplate-status. Den var årets nummer én-single, ifølge *[[Billboard (magazine)|Billboard]]*.

«Sugar Shack» nådde også en 45.-plass i Storbritannia på Record Retailer-listen.

## Øvrig
«Sugar Shack» er også navnet på en ny sang, skrevet av Mike Gordon. Den forekom på CD-albumet, *Joy* (2009), med Phish.

## Referanser
Arkeologiåret 1603

**Arkeologiåret 1603** er en oversikt over blant annet utgravninger, fødte og avdøde personer med tilknytning til arkeologi i 1603.

## Utforskninger

## Utgravninger

## Funn

## Publiseringer

## Andre hendelser
* I Nederland utgir Frederik de Houtman en grammatikk og ordbok for malayisk og gassisk, sammen med en avhandling som beskriver stjernebilder på den sørlige halvkule.

## Fødsler

## Dødsfall
*Sampson Erdeswicke, engelsk antikvar og geograf (chorographer) (ukjent fødselsår)
*John Joscelyn (eller John Joscelin), engelsk prest og antikvar (født 1529)
Vårsildavgiftsfondet

**Vårsildavgiftsfondet** var et statlig medisinalfond for sildefiskere på Vestlandet. Fondet ble dannet i 1864 etter stortingsvedtak året før. Det besto med visse endringer til det ble inndradd i 1960. Avgiften på saltet vårsild tilfalt fondet bare fram til 1935. Fra 1864 til 1933 beløp den seg til ca. 2,9 millioner kroner.
__NOTOC__
## Oppgaver
Inntektene til Vårsildavgiftsfondet skulle i første rekke brukes til bedre helsestell under sildefisket, og var særlig ment som et middel i kampen mot epidemiske og smittsomme sykdommer. Det ble reist sykehus, gitt fri kur og pleie til syke fiskere, og betalt lønn til spesielle fiskerileger. Allerede i 1866 ble det under fisket drevet et sykehus i Florø for fondsmidlene, og det ble bygd og drevet sykehus i Florø og Haugesund (fra 1868), senere også sykestuer andre steder. Fondet fikk etter hvert et visst preg av å være både et helse- og velferdsfond for sildefiskerne og fiskevær. Således ble det gitt bidrag også til leseværelser og bad for fiskerne.

På slutten av 1800-tallet ble det brukt fondsmidler til å bygge og vedlikeholde rundt 50 brønner og vannforsyningsanlegg, de aller fleste sør for Stad. Havnedirektoratet (Statens Havnevesen) trukket inn i administrasjonen av fondet, slik at det ble et samarbeid mellom helse- og fiskeri- og havnemyndigheter. Overingeniør Michael Leegaard hadde den tekniske ledelsen av dette arbeidet fra 1902 og 1935, også etter at han ble pensjonert fra Havnevesenet i 1931.

## Organisering
Fondet sorterte opprinnelig helt under helsemyndighetene. Det ble administrert av overlegen for den spedalske sykdom i Bergen (G.H. Armauer Hansen, senere Hans Peter Lie) og Justisdepartementet, senere Sosialdepartementet, etter at dette ble opprettet i 1913.

Fiskeridirektoratet overtok forvaltningen etter overlegen i 1921, og det ble således styrt fra direktoratet fra 1921 til 1936. Det ser imidlertid ut til at Sosialdepartementet fremdeles var overordnet myndighet. Fiskeridirektøren var da også formann i fondsstyret, med fiskerikonsulent Thor Iversen som stedfortreder. Direktøren fortsatte som styreformann også etter reorganiseringen i 1937. Avgiften fulgte opprinnelig vårsildoppsynet, slik at den bare skulle svares der hvor oppsyn var satt. På den måten ble fondet stort sett begrenset til deltakere i fisket sør for Stad, ettersom det bare var sporadisk vårsildfiske og enda sjeldnere særskilt oppsyn på Sunnmøre. Fondet hadde liten betydning i tidsrommet mellom ca. 1870 og 1900, da det omtrent ikke forekom vårsildfiske.

Da det utover på 1900-tallet ble en viss geografisk overlapping mellom storsildfisket og vårsildfisket, ble det i 1928 bestemt at det skulle svares avgift av både stor- og vårsild ilandført sør for Stad, fra 1. januar og fram til oppsynet ble hevet. Da vintersildfisket hadde tatt seg opp igjen omkring århundreskiftet, var det til å begynne med delt i to atskilte fiskerier, både geografisk og i tid, ettersom storsildfisket først og fremst ble drevet om høsten utenfor Møre og Trøndelag.

## Arkiv
Arkivet etter Vårsildavgiftsfondet inngår i Fiskeridirektoratets arkiv, avlevert til Statsarkivet i Bergen.

## Referanser
Dirty, Dirty Feeling

**«Dirty, Dirty Feeling»** er en rask amerikansk sang, skrevet av Jerry Leiber og Mike Stoller.

Elvis Presley spilte den inn i RCA Studio B, 4. april 1960. «Dirty, Dirty Feeling» ble utgitt på LP-albumet *[[Elvis Is Back!]]* (RCA Victor LPM&nbsp;2231 (mono) og RCA Victor LSP;&nbsp;2231 (stereo)) i 1960. Produsenter var Steve Sholes og Chet Atkins.

## Svensk versjon
Den svenske tittelen er «Rulle Bulle».

### Innspilling
Johnny Waard, Sven-Olof Walldoffs orkester. Utgitt på EP-platen Metronome MEP&nbsp;9063 i 1961.

## Referanser
Havfiskefondene

**Havfiskefondene** var norske fond som omfattet Det eldre havfiskefondet, Det nye havfiskefondet (Fiskedampskipsfondet) og Finnmarksfondet. De ble etablert etter stortingsvedtak henholdsvis 19. juni 1889, 30. mai 1900 og 21. juni 1905. Havfiskefondene ble administrert av Fiskeridirektoratet fra 1900 til 1921, da Statens Fiskeribank ble vedtatt opprettet og overtok kapitalen. Direktoratets materiale ble antakelig overført til banken. Statens Fiskeribank (fra 1948 Statens Fiskarbank) har helt fra starten av hatt sete i Bergen. I bankens arkiv fins det en del protokoller fra havfiskefondene.
Makin’ Love

«**Makin' Love**» er en amerikansk popsang, skrevet av Floyd Robinson.

Robinson spilte den også inn på singlen RCA 47-75329 i 1959.

## Svensk versjon
Eric Sandström har skrevet en svensk tekst. Den svenske tittelen er også «Makin' Love».

### Innspillinger
*Alice Babs, Bengt Hallbergs orkester.
*Anita Söderberg. Utgitt på singlen Bonniers Folkbibliotek BFB&nbsp;1034 i 1960.

## Listeplasseringer
«Makin' Love» nådde en 27.-plass på Billboards Black Singles-liste en 20.-plass på Billboard Hot 100-listen i 1959. Sangen nådde en niendeplass på den britiske singlelisten samme år.

## Referanser
Anthony Delaplace

**Anthony Delaplace** (født 11. september 1989 i Valognes) er en fransk, tidligere profesjonell landeveissyklist. Han ble profesjonell i 2010 for Saur-Sojasun.

Han syklet Tour de France i 2011, der han var den yngste rytteren , der fullførte han på 135.-plass.. Han syklet også Tour de France 2012, men brøt på den 7. etappen.

Han la opp etter 2025-sesongen.

## Meritter

;2007
: Nasjonal Junior mester i landeveissykling
;2010
:9.-plass, Paris–Troyes
:6.-plass sammenlagt, Grand Prix du Portugal
:Etappeseier, Tour de l'Avenir
;2011
:2.-plass, La Roue Tourangelle
:4.-plass, Grand Prix Pino Cerami
:8.-plass sammenlagt, Tour de Bretagne
:2.-plass sammenlagt, Boucles de l'Aulne
:1.-plass, Polynormande
;2012
:Ungdomstrøya, Etoile de Bessèges

## Referanser


## Eksterne lenker
*
Statens krigsforsikring for fiskeflåten

**Statens krigsforsikring for fiskeflåten** ble gjort gjeldende fra 1. september 1939, men ble egentlig først opprettet ved kgl.res. av 22. desember 1939 etter stortingsvedtak 15. september 1939. Regelverket ble noe endret under krigen - se St. meld. 84/1951. De fleste saker var ferdigbehandlet ved utgangen av 1947. Fram til utgangen av 1950 var det utbetalt vel kr. 7 mill. for 1139 skader. Men ordningen besto frem til 1968. Da ble den avløst av en ny krigsforsikring (med premieinnbetaling) under RFFF (se årsmeld. fra RFFF, St. meld. 47, 1970/71). Krigsforsikringen fra 1939 var en gratisforsikring for alle merkepliktige norske fiske- og fangstfartøy (i en viss utstrekning også for fiskefartøy i fraktfart). Det var dessuten mulig å få erstatning for rene redskapstap i en del tilfelle. Dette ble altså en ordning for den delen av flåten som ble igjen i Norge, og som ikke ble rekvirert eller bortleid til tyskerne. Krigsforsikringen inneholdt også regler om erstatning for liv og invaliditet. Dette ble administrert av Rikstrygdeverket.

Opprinnelig var krigsforsikringen ordnet slik at skader skulle meldes til RFFF, som foretok erstatningsberegningene. Direktoratet gjennomgikk dem, og foretok utbetalingen etter anvisning fra RFFF og etter at Handelsdepartementet (senere Fiskeridepartementet) hadde godkjent skadetaksten. Denne dobbeltbehandlingen var så arbeidskrevende at RFFF fra 31. januar 1946 ble bemyndiget til å forestå det direkte oppgjør med fartøyeierne. Etter den tid hadde altså ikke direktoratet noe med behandlingen av sakene å gjøre.

Når det gjelder englandsfartøyene hadde direktoratet ansvaret for disse bare fra de begynte å komme tilbake til Norge i 1945 til ut på høsten samme år, og igjen fra 1949 da en overtok avviklingen av Londonkontoret. De første erstatningsberegningene ble foretatt av en komite under Londonkontoret («Londontaksten»), men ble slik som krigsforsikringen overlatt RFFF, fra 24. oktober 1945. Fra 1. juni 1953 overtok imidlertid direktoratet ansvaret for resten av oppgjøret fra RFFF. Erstatningsoppgjøret ble regulert ved lov av 9. mai 1947 om erstatning for tap og av savn av fiskefartøyer m.v. som har vært rekvirert i medhold av prov. anordning av 18. mai 1940 (jfr. anordning av 31. januar 1941). Se også Ot. prp. 154, 1945/46 og St. prp. 1, 1954, Tillegg 9.

For staten kom brutto oppgjør på ca. kr. 17,3 mill. mellom 24. oktober 1945 og 1964, mesteparten utbetalinger for ca. 300 fartøy, derav ca. 10 russlandsfartøy. Herfra gikk leieinntekter for fartøyene under krigen, slik at nettoutgiftene ble langt mindre. Det meste var blitt utbetalt ved utgangen av 1949. Men oppgjøret trakk ut fordi det ble strid om Londontaksten, som endte med rettssaker som ikke ble avgjort før omkring 1960.
UnitedHealthcare Pro Cycling

**UnitedHealthcare Pro Cycling ** (*UCI-kode*: **UHC**) var et profesjonelt kontinentallag i landeveissykling. Laget hadde sin hovedbase i USA. Det ble stiftet i 2003, og ble profesjonelt i 2011.

Etter 2018-sesongen ble laget nedlagt.

## Ryttere 2018

## Referanser


## Eksterne lenker
*
Morgen (sang)

**«Morgen»** er en vesttysk populærmusikksang, skrevet av Peter Moesser.

Den ble spilt inn på tysk av kroatiske Ivo Robić og Die Song-Masters. Den ble utgitt på singlen Polydor 23&nbsp;923 i 1959.

Sangen ble en hit i Vest-Tyskland og senere på den amerikanske Billboard Hot 100-listen, hvor den lå som høyest på en 13.-plass.

En engelskspråklig versjon, «One More Sunrise» (med tekst av Noel Sherman), ble fremført av Leslie Uggams (på singlen Philips 45-PB.954), Petula Clark (på LP-platen *The International Hits*, 1965) og andre utøvere fra den perioden.

Dickie Valentine, Wally Stott Orchestra and Chorus spilte inn sangen. Den ble utgitt på singlen Pye Nixa 7N.15221 i 1959.. 
 
Den eneste artisten som nådde britiske Top 20 med sin versjon var Valentine. Han tilbrakte syv uker på listen fra oktober til desember 1959, hvor sangen lå som høyest på en 14.-plass.

## Svensk versjon
Den svenske tittelen er «Morgen (En gång)».

### Innspilling
*Bob Ellis. Utgitt på EP-platen Knäppupp KNEP&nbsp;102 i 1959.

## Referanser
Holmavatnet (Sauda)

**Holmavatnet** er en innsjø i Sauda kommune, Rogaland. Vatnet er regulert som magasin for kraftproduksjon, og reguleringshøyden er 719 - 743 meter over havet. Ved oppdemmingen fløt vatnet sammen med Finnflotvatnet i sør. Vannet ledes i tunnel til Dalvatn kraftverk.

## Referanser
Pillow Talk

**«Pillow Talk»** er en amerikansk filmsang, skrevet av Buddy Pepper og Inez James.

Den ble fremført av Doris Day i filmen *[[Kryss på linjen]]* fra 1959 under rulletekstene på begynnelsen.

## Svensk versjon
Den svenske tittelen er «Kärleksprat».

### Innspilling
*Monika Wahlberg. Utgitt på EP-platen Bonniers Folkbibliotek BFB&nbsp;1036 i 1960.

## Referanser
Little Band of Gold

**«Little Band of Gold»** er en amerikansk sang, skrevet av James Gilreath.

I begynnelsen av 1963 den utgitt på single av Statue Records i Tupelo, Mississippi. Gilreath sang på platen og ble akkompagnert av John Mihelic og andre musikere. Den ble arrangert og produsert av Hurshel Wiginton. B-siden var «I'll Walk With You».

Statue Recorss solgfte så rettighetene til Joy Records i New York City. Den ble utgitt på singlen Joy 45K—274. I slutten av april hadde sangen blitt en hit for den labelen gjennom å nå en 21. polass på Billboard Hot 100-listen og en 19.-plass på R&B-listen. Sporet lå på en 29.-plass på den britiske singlelisten.   
    
Fra 1963, med Bill Andersons versjon, begynte en rekke artister å gjøre coverversjoner av denne sangen. I 1966 inkluderte Vince Hill den på sitt LPalbum *You're My World*. I 1969 var den på et album med instrumentaler, innspilt av Boots Randolph. Også i samme år ble en single med Hep Stars, hvor sangen var på A-siden, utgitt. I 1977 hadde The Tennessee Guitars den med på et instrumentalalbum, *20 Pieces of Country Gold* og i 1978 ble den fremført av Paul Martin. I 1975 spilte Sonny James inn sangen og fikk en # 5-hit med den på countrylisten.

## Svensk versjon
Den svenske tittelen er «Ett gyllene band på din hand».

### Innspilling
*Else-Beth. Utgitt på singlen CBS 4677 i 1969.

## Referanser